Popular Front for the Liberation of Oman (Arabisk: الجبهة الشعبية لتحرير عُمان – "al-Jabha al-Sha'abiya li-Tahrīr 'Uman", PFLO) var en marxistisk og nasjonalistisk revolusjonær arabisk bevegelse i Oman. Organisasjonen ble opprettet i 1962 for å bekjempe det omanske sultanatet, og begynte sin væpnede kamp tre år senere. Organisasjonen led til slutt et militært nederlag etter at Iran intervenerte under Dhofar-opprøret, som innen 1975 var blitt slått ned. Siden har organisasjonen fungert som et politisk parti, og heter idag "People's Democratic Front of Oman" ("al-Jabhah al-Sha'abiyah al-Dimuqratiyah al-'Umaniyah", PDFO).